《呈恩主户部郎中》
宋代·李新

翠轺行色倦秋阴，且听新来泽圉吟。
云起已知山有助，鸟啼争柰竹无心。
斗光指客求佳气，桐尾收烟得好音。
他日谷通千里信，西风吹雁亦浮沉。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。